laion/Wikipedia-Exotic huggingface dataset:
עופר לוי (קצין)

עופר לוי (נולד ב-31 במרץ 1972) הוא קצין צה"ל במילואים בדרגת תת-אלוף. שימש כראש מטה פיקוד הדרום, ראש מחלקת תכנון מבצעי באמ"ץ, מפקד חטיבת גבעתי ומפקד החטיבה הצפונית ברצועת עזה. לוי התגייס לצה"ל בשנת 1990, ושובץ ביחידת דוכיפת, ששימשה באותה העת כיחידת נ"ט. ביחידה עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב ליחידת דוכיפת ושימש כמפקד מחלקה. לאחר מכן מונה למפקד פלוגה. בשנת 1996 עבר לחטיבת גבעתי ומונה למפקד פלוגה מסייעת בגדוד צבר. לאחר מכן מונה למפקד פלנ"ט גבעתי. בהמשך שימש כסגן מפקד גדוד צבר. לאחר מכן מונה למפקד מחזור האימון המתקדם בבא"ח גבעתי. בשנת 2004 הועלה לדרגת סא"ל ומונה למפקד גדוד שקד, ושימש בתפקיד עד שנת 2006. הוא פיקד על הגדוד במבצעים מורכבים כנגד תשתיות הטרור הפלסטיני במהלך האינתיפאדה השנייה. ב-16 בנובמבר 2004, החליט הרמטכ"ל, משה יעלון, על הערה פיקודית ללוי, בגין תפקודו באירוע חדירת מחבלים למוצב "מורג" בספטמבר 2004. בהמשך הוביל את הגדוד במהלך הנסיגה מהרצועה במסגרת תוכנית ההתנתקות. בשנת 2006 מונה למפקד בא"ח גבעתי, ושימש בתפקיד עד שנת 2008. לאחר מכן מונה לסגן מפקד חטיבת גבעתי בין השנים 2008–2009, ושירת בתפקיד בין היתר במהלך מבצע עופרת יצוקה. ב-22 באפריל 2009 הועלה לדרגת אל"ם ומונה למפקד החטיבה הצפונית ברצועת עזה, ושימש בתפקיד עד 18 במאי 2011. ב-15 ביוני 2011 מונה למפקד חטיבת גבעתי, וכיהן בתפקיד זה עד 22 באוגוסט 2013. לאחר מכן היה חניך במכללה לביטחון לאומי במחזור מ"א (2014-2013). לוי לא סיים את הקורס ונרשמה לו הערה פיקודית בשל היענותו לבקשת רח"ט מבצעים אהרון חליוה בפרוץ מבצע צוק איתן להתייצב בתפקידו החדש ולסייע בלחימה[דרוש מקור]. בשנת 2014 מונה לראש מחלקת תכנון מבצעי באמ"ץ, ושימש בתפקיד עד שנת 2016. במאי 2016 הועלה לדרגת תא"ל ומונה לראש מטה פיקוד הדרום, ושימש בתפקיד עד 31 ביולי 2019. בסיום תפקידו פרש מצה"ל. לוי נשוי למורין ואב לילדים. אמיר בוחבוט‏, מפקד חטיבת גבעתי: "נהיה מוכנים למלחמה הבאה", באתר וואלה, 16 בספטמבר 2012 אמיר בוחבוט‏, "חייל שיאפשר שיחטפו אותו אפילו בתרגיל - לכלא", באתר וואלה, 7 בספטמבר 2013 מיכל קסטן קידר‏, המילים שלי קטנות מכדי לתאר את דולב, אז שאלתי את חבריו, באתר וואלה, 22 באפריל 2015 אריאל שנבל, ‏"אחרי שבניה נהרג, הופתעתי מעוצמת הקושי של גלי", בעיתון מקור ראשון, 7 באוגוסט 2019 חיל השריון: חדשות ואירועים - 7 ביולי 2015: חטיבת קומנדו ומנויים חדשים בצה"ל - מקבץ כתבות, באתר www.yadlashiryon.com (ארכיון) מיכל קסטן קידר‏, המילים שלי קטנות מכדי לתאר את דולב, אז שאלתי את חבריו, באתר וואלה, 22 באפריל 2015 אמיר בוחבוט‏, מפקד חטיבת גבעתי: "נהיה מוכנים למלחמה הבאה", באתר וואלה, 16 בספטמבר 2012 מפקד גדוד שקד: ניסיון החדירה למוצב תוכנן בקפידה, באתר ynet, 23 בספטמבר 2004 חנן גרינברג, האו"ם: צה"ל הרס 35 בתים בחאן יונס, באתר ynet, 25 בספטמבר 2004 עמוס הראל, הערה לתא"ל זכאי בשל החדירה למוצב במורג, באתר הארץ, 17 בנובמבר 2004 רוני סופר, השער ננעל, הפצעים נפתחו: בשביל מה היינו שם?, באתר ynet, 12 בספטמבר 2005 יותם קניספל, תפקידי סגולה, אתר מז"י, 2 ביולי 2008 רון בן ישי, יום עם הלוחמים בעזה: תנועה זהירה בסמטאות, באתר ynet, 7 בינואר 2009 פלורית שויחט, אל"מ וינטר מונה למפקד החטיבה הצפונית בעזה, באתר צה"ל (דרך ארכיון האינטרנט), 19 במאי 2011 מח"ט גבעתי על ה"זובור": אלו אירועים חמורים, נטפל בחיילים ביד קשה, באתר ynet, 16 במרץ 2012 לילך שובל, סא"ל ג' יהיה מפקד שייטת 13, באתר ישראל היום, 5 בנובמבר 2013 יואב זיתון, הוקמה חטיבת קומנדו, מפקדי צוק איתן יקודמו, באתר ynet, 6 ביולי 2015
טלוויזיה בהפרדה תקנית

טלוויזיה בהפרדה תקנית (באנגלית: SDTV – Standard Definition TeleVision) היא מערכת טלוויזיה העושה שימוש ברזולוציה סטנדרטית שלא נחשבת שידור בהפרדה גבוהה (HDTV). המונח מתייחס בדרך כלל לשידורי טלוויזיה דיגיטלית כאשר רזולוציית השידור זהה לרזולוציית השידור האנלוגי. בישראל וברוב אירופה פורמט הטלוויזיה הסטנדרטי הנפוץ לשידור הוא 576i. לעומת זאת, בארצות הברית הפורמט בסיסי אף יותר והוא 480i. יחס הגודל של כל פיקסל זהה עבור הרזולוציות 720 ו-704, כיוון שהחלק המרכזי של התמונה ברוחב 720 פיקסלים שווה לתמונה של 704 פיקסלים לרוחב. HDTV Ultra HDTV MPEG-2 הפרדה גבוהה
גן פרחים

גן פרחים (כותרת המשנה: "בו יבואו פרחים ושושנים, נטעי נעמנים. מגדולי הרבנים, משכילים ומאמינים, חכמים ונבונים") היה מאסף ספרותי והגותי של בני תקופת התחייה, אשר ראה אור בארבעה כרכים בין השנים 1881–1892 בעריכתו של הסופר והעיתונאי יהושע מזח (מייזאח). כל כרך נחלק לארבעה חלקים ("ויצא נהר מעדן להשקות את הגן ומשם ייפרד והיה לארבעה (שהם שמונה) ראשים"): ביאורי המקרא ומאמרי מדע פופולרי; ביקורת וביוגרפיות של אנשי שם; שירים ומשלי חכמים; סיפורים מחיי היהודים ומכתבים שונים. עם התורמים למאסף נמנו המשכילים קלמן שולמן, שמואל יוסף פין, הלל נח מגיד שטיינשניידר, משה שמעון אנטוקולסקי, ראובן אשר ברודס (ראובן אבי"ב) ומרדכי רבינוביץ' וכן אב"ד מוסקבה הרב חיים ברלין. כרך א', וילנה: דפוס ר' ליב יהודא ליב המחוקק, תרמ"ב 1881. כרך ב', וילנה תר"ן 1890; ורשה: דפוס ד’ טורש, תרנ"א 1890. כרך ג', וילנה תרנ"א; ורשה: דפוס מ"י האלטער, תרנ"א 1891. כרך ד' (נקרא "פרחים ושושנים"), ברדיצ'ב: דפוס יעקב שעפטיל, תרנ"ב 1892.
מרום

האם התכוונתם ל... מָרוֹם – מקום המצוי בגובה רב, לעיתים הכוונה היא לשמיים מקומות מרום גולן – קיבוץ ברמת הגולן מועצה אזורית מרום הגליל – מועצה אזורית בגליל מרום נווה – שכונה ברמת גן אישים אליעזר (צ'ייני) מרום (יליד 1955) – ממפקדי חיל הים הישראלי; אחיו הצעיר של משה מרום אליעזר מרום (1925–1979) – איש מערכת הביטחון בישראל, דיפלומט ומנהל עסקים ישראל מרום (מרמינסקי) (1891–1976) – פעיל ציוני לודוויג מרום (Marum;‏ 1882–1934) – פוליטיקאי יהודי-גרמני, מהקורבנות הראשונים של המפלגה הנאצית משה מרום (יליד 1949) – תא"ל בחיל הים הישראלי ואיש היי-טק; אחיו הבכור של אליעזר "צ'ייני" מרום משה מרום-מלניק (יליד 1946) – משה מלניק, תא"ל בחיל האוויר הישראלי ואיש היי-טק עודד מרום (במקור מרימס; יליד 1937) – אלוף הפלות בחיל האוויר הישראלי קרן מרום (במקור מור; ילידת 1984) – שחקנית וזמרת ישראלית רוני מרום (יליד 1966) – אל"ם בצה"ל וראש מועצת מצפה רמון תמר מרום (במקור מרכוס; ילידת 1970) – שדרנית רדיו ישראלית אחר מרום (חברת תעופה) – חברת תעופה בישראל חטיבת המרום – חטיבה בצה"ל מירום (פירושונים) מרון (פירושונים)
מירום

האם התכוונתם ל... אישים חגי מירום (יליד 1946) – חבר הכנסת לשעבר ממפלגת העבודה חיים מירום (במקור מרימפולסקי; 1910–1958) – זואולוג ישראלי, ממניחי היסודות לצפרות בישראל פטר מירום (1919–2022) – צלם ישראלי שמואל מירום (יליד 1949) – דיפלומט ישראלי ששימש כשגריר ישראל בפרגוואי ובקרואטיה מרום (פירושונים) מירון (פירושונים)
ניילון נצמד

ניילון נצמד הוא יריעת פלסטיק המשמשת בין היתר לאריזת מזון על ידי עטיפת המזון או חתימת פתח הכלי המכיל אותו, כדי לשמר את הטריות לאורך זמן. הניילון נצמד למשטחים חלקים ללא חומר הדבקה, בזכות קשרי ואן דר ואלס, שהם קשרים אלקטרוסטטיים חלשים שנוצרים בין המולקולות של שני המשטחים הצמודים. ככל שהמשטחים גדולים יותר וחלקים יותר, כך ההצמדה חזקה יותר. עוביו של ניילון נצמד הוא כ-12.5 מיקרון. הוא נמכר לרוב בגלילים, לעיתים בתוך קופסת קרטון בעלת שפה משוננת כדי להקל על חיתוכו. על אף שמו הניילון הנצמד איננו ניילון אלא פלסטיק. הוא יוּצר מלכתחילה מ-PVC, ועדיין זהו חומר הגלם העיקרי לייצורו. ייצור מחומרים אחרים מושפע מחששות על זליגת חומרים פלסטיים מתוך ה-PVC למזון, ועל היותו של ה-PVC רעיל וקשה למיחזור. חומר חלופי מקובל הוא LDPE (פוליאתילן בצפיפות נמוכה), הנחשב בטוח יותר. יתרונותיו של ה-PVC על ה-LDPE הם יכולת ההימתחות שלו, התורמת למראה מושך של מוצרי מדף הארוזים באמצעותו, והיצמדותו הטובה למגוון משטחים רב יותר. למרות זאת, ישנן מדינות המתחילות לאסור בחוק שימוש ב-PVC בצעצועים ובמגע ישיר עם מזון. מלבד תעשיית המזון ושימוש ביתי לאריזת מזון, ניילון נצמד משמש גם לעיטוף מוצרים אחרים. בישראל הוא משמש לעיתים בענף העברת הדירות לעיטוף רהיטים, כתחליף לפלסטיק בועות. ניילון נצמד המשמש לתעשייה נקרא גם ניילון סטרץ, בגלל שהוא נמתח על המוצר. יש גליל ניילון סטרץ ידני ויש גליל ניילון סטרץ למכונה. יש פרמטרים שונים העידים על מידת החוזק של הניילון, עובי הניילון הנמדד במיקרונים וכושר המתיחה שלו. בזמן ייצור הניילון משתמשים בחומר הנקרא אוקסיד המעניק לניילון חוזק מתיחה. רדיד אלומיניום Dow SARAN WRAP™ 3 Plastic Film
בטי היידלר

בטי היידלר (בגרמנית: Betty Heidler; נולדה ב-14 באוקטובר 1983) היא אתלטית גרמניה. היא אלופת העולם (אוסאקה 2007), אלופת אירופה (ברצלונה 2010), שיאנית עולם ומדורגת במקום השלישי בעולם בכל הזמנים ביידוי פטיש. היידלר נולדה במזרח ברלין. באליפות העולם באתלטיקה שנערכה בפריז, צרפת בשנת 2003 סיימה היידלר במקום 11 ביידוי פטיש בתוצאה של 65.81 מטר. באולימפיאדת אתונה (2004) סיימה היידלר במקום רביעי ביידוי פטיש בתוצאה של 72.73 מטר. באליפות העולם באתלטיקה שנערכה בהלסינקי, פינלנד בשנת 2005 סיימה היידלר במקום 29 ביידוי פטיש בתוצאה של 61.91 מטר. באליפות אירופה שנערכה בגטבורג, שוודיה בשנת 2006 סיימה היידלר במקום חמישי ביידוי פטיש בתוצאה של 70.89 מטר. באליפות העולם באתלטיקה שנערכה באוסקה, יפן בשנת 2007 זכתה היידלר במדליית זהב ביידוי פטיש בתוצאה של 74.76 מטרים, שני סנטימטרים בלבד רחוק יותר מייפסי מורנו הקובנית שהסתפקה במדליית הכסף. במשחקי אולימפיאדת בייג'ינג (2008) סיימה היידלר במקום תשיעי ביידוי פטיש בתוצאה של 70.06 מטר בניסיון השלישי וזאת לאחר שפסלה בשני הניסיונות הראשונים. במשחקי האוניברסיאדה שנערכו בבלגרד, סרביה בתחילת יולי 2009 זכתה היידלר במדליית זהב ביידוי פטיש בתוצאה של 75.83 מטר, לפני הסלובקית מרטינה הרשנובה (72.85 מטרים) ובת ארצה קתרין קלאס (70.97 מטר). באליפות העולם באתלטיקה שנערכה בברלין, גרמניה באוגוסט אותה שנה היא זכתה במדליית כסף בשיא גרמני חדש של 77.12 מטר, ובאליפות אירופה שנערכה בברצלונה, ספרד בשנת 2010 היא זכתה במדליית זהב בתוצאה של 76.38 מטרים. בתחרות שנערכה בהאלה ב-21 במאי 2011 קבעה היידלר ביידוי פטיש שיא עולם חדש של 79.42 מטר, שיפור לשיא העולם בן השנה של אניטה ולודרצ'יק מפולין (78.30 מטר). שיאה זה נשבר ארבע שנים לאחר מכן על ידי אניטה ולודרצ'יק, שיאנית העולם הנוכחית. באליפות העולם באתלטיקה שנערכה בטגו, קוריאה הדרומית בסוף אוגוסט אותה שנה היא זכתה במדליית כסף פעם שנייה ברציפות בתוצאה של 76.06 מטר, אחרי טטיאנה ליסנקו הרוסייה (77.13 מטר) ולפני ז'אנג וונשיו הסינית (75.03 מטר). באולימפיאדת לונדון (2012) זכתה במדליית ארד בתוצאה של 77.12 מטר, אחרי הזוכה טטיאנה ליסנקו מרוסיה שקבעה שיא אולימפי חדש של 78.18 מטר והפולנית אניטה ולודרצ'יק (77.60 מטר). זכייתה במקום השלישי הוכרה רק לאחר ערעור שהגישה בעקבות כישלון השופטים למדוד את זריקתה. כיום, מתגוררת היידלר בפרנקפורט ועובדת בתמיכה לקבוצות ספורט מתאם המשטרה הפדרלית של גרמניה ולומדת עריכת דין. יידוי פטיש: 79.42 מטר (2012) התפתחות שיא העולם ביידוי פטיש (ויקיפדיה באנגלית) מדיה וקבצים בנושא בטי היידלר בוויקישיתוף אתר האינטרנט הרשמי של בטי היידלר (בגרמנית) בטי היידלר, באתר הוועד האולימפי הבין-לאומי בטי היידלר, באתר olympedia.org בטי היידלר, באתר התאחדות האתלטיקה הבין-לאומית בטי היידלר, באתר ליגת היהלום בטי היידלר, באתר Track and Field (נשים)
קולג' אירופה

קולג' אירופה (College of Europe או Collège d'Europe) היא אוניברסיטה פרטית ומכון ללימודים מתקדמים בעיר ברוז' שבבלגיה. המוסד הוקם בשנת 1949 על ידי דמויות מובילות בייסוד האיחוד האירופאי, בהם וינסטון צ'רצ'יל, פול הנרי ספאק ואלצ'ידה דה גספרי, בעקבות קונגרס האג בשנת 1948, במטרה לקדם "רוח של סולידריות והבנה הדדית בין כל האומות של מערב אירופה ולספק הכשרה מצוינת ליחידים אשר מחזיקים בערכים אלו" וכדי "להכשיר את הדור חדש של מנהלים צעירים מעולים בעבור אירופה". משנת 1993 לקולג' יש קמפוס קטן בעיירה נטולין שבפולין. בקולג' מתקיימים מסלולים לתואר מוסמך בתחומים שונים: כלכלה אירופית יחסים בינלאומיים ודיפלומטיה לימודים אירופאיים משפט אירופי פוליטיקה וממשל אירופי יחסים בינלאומיים טרנס אטלנטיים מדיה וקבצים בנושא קולג' אירופה בוויקישיתוף אתר האינטרנט הרשמי של קולג' אירופה (באנגלית) אתר האינטרנט הרשמי של קולג' אירופה (בצרפתית) קולג' אירופה, ברשת החברתית אקס (טוויטר) Why the College of Europe, אתר קולג' אירופה ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
מי נטל

מֵי נֵטֶל (באנגלית: ballast water) הם מי ים (ובנהרות ובאגמים - מים מתוקים) המשמשים לייצוב אונייה בעת הפלגתה ללא מטען או עם מטען חלקי. מכלי מי הנטל הם מכלים ייעודיים בתחתית אונייה, שניתן למלאם במי ים או לרוקנם באמצעות משאבות גדולות ומיוחדות לכך, הנקראות "משאבות מי נטל". מכלי מי הנטל משמשים לייצוב האונייה על ידי הגדלת השוקע כאשר היא מפליגה ריקה או טעונה חלקית, לחלוקה נכונה של המשקל והעומס הפועל על גוף האונייה כאשר היא מובילה מטענים במשקלים שונים בכל אחד משני צדדיה, לשינוי השוקע ולהגדלת השקיעה של המדחף במים. הוספת מי הנטל מתחת למרכז הכובד האנכי של כלי השיט מעלה את יציבותו. היתרון של המים הוא שניתן למלא ולרוקן את המכלים בקלות יחסית על ידי שאיבה. החיסרון הוא במשקלם היחסי של המים שדורש מכלים גדולים יחסית, לאחסון. מי נטל נוספים למטען הספינה לאחר פריקת מטענים בנמלים. כאשר האונייה מוסיפה מטען, היא נפטרת ממי הנטל העודפים, ומאחר ומדובר במים שנאספו באזור אחר בעולם, המים הנשפכים לים עלולים לכלול מגוון של אורגניזמים ביולוגיים, כולל צמחים, בעלי חיים ומיקרואורגניזמים, שאזור הריקון של מכלי המים אינו בית הגידול הטבעי שלהם. אלה כוללים מינים אקזוטיים העלולים לגרום נזק אקולוגי רב למערכות אקולוגיות ימיות. מי נטל הם ככל הנראה המקור העיקרי של מינים פולשים ימיים במימי העולם. בעיה זו הביאה את ארגון הימאות הבינלאומי (IMO) להחליט ב-2004 על אימוץ אמנה בינלאומית הקובעת כי ספינות יידרשו להתקין מערכות לטיפול וסינון מי נטל. מדיה וקבצים בנושא מי נטל בוויקישיתוף עמיר קורץ, נטל שווה. מיליארדים, באתר כלכליסט, 12 ביולי 2012
תלפיות (פירושונים)

האם התכוונתם ל... מקומות תלפיות – שכונה ירושלמית ותיקה, השוכנת בגבולה הדרום-מזרחי של העיר אזור התעשייה תלפיות – אזור תעשייה, תעסוקה ומסחר בירושלים, בסמוך לשכונת תלפיות תלפיות מזרח – נקראת גם ארמון הנציב, היא שכונה בדרום-מזרח ירושלים שוק תלפיות – שוק בנוי השוכן בשכונת הדר הכרמל בחיפה שנבנה בסוף שנות ה-30 של המאה ה-20 מערת תלפיות – מערת קבורה בשכונת תלפיות מזרח בירושלים ספרים תלפיות (רבעון) – כתב עת תורני-מחקרי שיצא לאור בניו יורק בשנים תש"ד-תש"ל מדרש תלפיות – ספרו של רבי אליהו הכהן, בן המאה ה-17 אחרים תוכנית תלפיות – מסלול הכשרה בצה"ל שמטרתו המרכזית היא גיוס צעירים מוכשרים למערכת הביטחון מכללת תלפיות – מכללה להכשרת מורות וגננות בחינוך הממלכתי-דתי הממוקמת בחולון
גמילה מחיתולים

גמילה מחיתולים הוא תהליך שבו מאמנים פעוטות לעשות את הצרכים באסלה או בסיר פלסטיק קטן דמוי סיר לילה, על מנת שיחדלו להשתמש ולהסתמך על חיתולים. תהליך הגמילה מהחיתולים נעשה בדרך כלל עד גיל 4. עם זאת, גורמים תרבותיים וטכנולוגיים עשויים להשפיע על הגיל שבו בדרך כלל הפעוטות נגמלים מחיתולים. ברחבי העולם קיימות שיטות שונות לגמילת תינוקות מחיתולים, המיושמות במגוון גילאים. בחלק ממדינות העולם השלישי ידועה השיטה לגידול תינוקות ללא חיתולים, שמיושמת החל מהשבועות הראשונים לחיי התינוקות. במשאל שנערך ב-1974 בקרב אנשי הדיגו בקניה הפועלים לפי שיטה זו, מרבית האמהות העידו על השלמת תהליך הגמילה בתקופת הגיל של 4–6 חודשים. על פי נתונים שפורסמו בשנת 2012, אמהות בווייטנאם משתמשות בצליל שריקה על מנת לאמן את תינוקן לעשות את צרכיו בזמנים קבועים, כך שעד גיל שנתיים הפעוט שולט לחלוטין בעשיית צרכיו. גם באזורים שונים בסין נהוגה שיטת הגמילה ללא חיתולים. שיטה נוספת הנהוגה שם היא שימוש ב"מכנסי חריץ", המאפשרים לילד לעשות את צרכיו בישיבה שפופה, ללא צורך להפשיל את מכנסיו. מחקר שפורסם בשנת 2013 מראה כי באיראן נהוגות שיטות שונות לגמילה מחיתולים: שיטת "הילד במרכז", שבה ההורים ממתינים לכך שהפעוט יחל לגלות עניין בהליכה לשירותים מיוזמתו על מנת להתחיל בתהליך הגמילה, או לחלופין "השיטה האינטנסיבית", שבה ההורים מתחילים את התהליך מיוזמתם ולוקחים את הפעוט לשירותים בזמנים קבועים. גמילה בשיטה זו מתחילה בסביבות גיל שנה. באנגליה ממליץ ארגון שירותי הבריאות הממלכתי על שימוש בתחתוני גמילה כצעד לקראת שימוש בתחתונים רגילים, וכן ממליץ להורים לעודד את הפעוטות לגשת לשירותים לאחר ארוחות כחלק מתהליך הגמילה, לא להתרגש יתר על המידה כשקורות תקלות, ולשבחם כאשר הם מצליחים. בארצות הברית נמצא גיל הגמילה מחיתולים במגמת עליה: בשנת 1947 היו יותר ממחצית הילדים בארצות הברית גמולים מחיתולים בגיל שנה וחצי, אך בשנת 2003 הגיל הממוצע לגמילה מחיתולים היה גיל 3 שנים. הרטבת לילה סיר הסירים אנקופרזיס גידול תינוקות בלי חיתולים כולם עושים קקי מדיה וקבצים בנושא גמילה מחיתולים בוויקישיתוף אורה גולדהירש, הורים, ילדים וגמילה מחיתולים, באתר משרד החינוך לריסה גינת, גמילה מוקדמת מחיתולים, באתר חיתולס שרון דורמן-חג'ג, גמילה מחיתולים: הזמן היבש, באתר שירותי בריאות כללית, 30 במאי 2006 נעמה סבג-שמש, מדריך לגמילה מחיתולים: איך מתחילים?, באתר nrg‏, 24 באפריל 2012 סיגל חדד, עידן ההורות, גמילה קלה: מדריך לגמילה מחיתולים, באתר nrg‏, 25 באוקטובר 2012 יוליה פריליק-ניב, ‏גמילה מחיתולים: ככה עושים את זה, באתר ‏מאקו‏, 27 ביולי 2009 דפנה תייר, גמילה מחיתולים: איך להתחיל כבר בגיל שנה וחצי, באתר ynet, 17 באפריל 2011 רותי קדוש, הופ, נגמלתי! 6 דרכים להגמל מחיתולים, באתר nrg‏, 17 ביולי 2012 יפעת רוט, גמילה מחיתולים - מדריך שימושי להורים, בפורטל "את זה", 3 ביולי 2011 לריסה גינת ואפרת מונשרי גורן, רוצים לגמול אותם מחיתולים? תסגרו את האייפון!, באתר ynet, 21 בפברואר 2013 Marten W. deVries, M. Rachel DeVries, Cultural relativity of toilet training readiness: a perspective from East Africa, Pediatrics, 1977 Jacqueline Howard, How the world potty trains, https://edition.cnn.com/, ‏08/11/2017 Blum NJ, Taubman B, Nemeth N. "Relationship between age at initiation of toilet training and duration of training: A prospective study". Pediatrics. 111: 81. PMID 10617723. אורכב מ-המקור ב-2010-01-19. נבדק ב-2012-07-17.{{cite journal}}: תחזוקה - ציטוט: multiple names: authors list (link) ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
יואל טל-מור

יואל טל-מור (שוסטר) (1923 – מאי 1997) היה צייר ישראלי יליד פולין. טל מור ידוע ביצירות פיגורטיביות והסוריאליסטיות. יואל טל-מור נולד בסטניסלבוב, פולין (כיום איוונו- פרנקיבסק) למשפחת רבנים חסידית. בתקופת מלחמת העולם השנייה גויס לצבא האדום ונפצע. לאחר המלחמה, בין השנים 1947–1954, למד אמנות במספר מקומות בברית המועצות. בשנת 1960 עלה לישראל עם משפחתו. רבות מיצירותיו התבססו על זכרונותיו מימיו בשטעטל בפולין, אחרות מבוססות על ערים בארץ ישראל ורבות נוספות הן סוריאליסטיות לחלוטין. נפטר במאי 1997. יואל טל-מור, באתר מרכז המידע לאמנות ישראלית, מוזיאון ישראל תערוכת ציור סוריאליסטי של יואל טל מור בתל אביב אתר "נשמה"
אנדריי דינקו

אנדריי דינקו (Андрэй Дынько; נולד ב-1974) הוא עיתונאי בלארוסי, עורך העיתון היומי הוותיק "נאשה ניבה" (Naša Niva) ומעורכי המגזין Arche. הוא נחשב לאחד מהמבקרים הקולניים כנגד שלטונו הדיקטטורי של נשיא בלארוס, אלכסנדר לוקשנקו. הוא נעצר במהלך הבחירות של שנת 2006 ובילה כעשרה ימים במעצר. בשנת 2021 במהלך הפגנות בבלארוס הוא נעצר שוב. אנדריי דינקו, ברשת החברתית פייסבוק Europe’s Last Dictatorship, מאמר בניו יורק טיימס, 17 ביולי 2012 מידע על מעצר 2021 דינקו על תנאי המעצר 2021 https://belsat.eu/en/news/08-07-2021-massive-crackdown-on-independent-media-in-belarus/ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לואי, רוזן ונדום

לואי, רוזן ונדום, (בצרפתית: Louis Ier de Bourbon-Vendôme; ‏1376 - 21 בדצמבר 1446, טור) היה רוזן ונדום (Count of Vendôme) מ-1393 ורוזן קסטרה (Count of Castres) מ-1425 עד למותו. לואי נולד בשנת 1376, לז'אן הראשון, רוזן לה מרשה ולקתרין דה ונדום, בתם של ז'אן השישי, רוזן ונדום וז'אן דה פונטיו. בשנת 1393 מת סבו ז'אן השישי, רוזן ונדום, ולואי ירש את רוזנות ונדום יחד עם אמו, ובשנת 1403 הוא תפס את השלטון לבדו. הוא היה מתומכי שארל הראשון, דוכס אורליאן וקיבל מעמד מכובד של ראש הלישכה (Grand Chambrier de France) ב-1408 ותפקיד ראש חצר המלך ב-1413. כמזוהה עם סיעת ארמניאק היה מסוכסך עם סיעת בורגונדי ונכלא על ידם פעמיים ב-1407 וב-1412. ב-1414 הוא נישא לבלאנש ביתו של רוזן רוסי (Count of Roucy), אך שנה לאחר מכן נלכד בשבי על ידי האנגלים בקרב אז'נקור והוחזק בשבי זמן מה. ב-1424 נישא בשנית לז'אן דה לאוואל בתו של ז'אן דה לאוואל, בתם של גי השלושה עשר, רוזן לאוול ואן דה לאוול ונולדו להם שלושה ילדים. היה לו גם ילד לא חוקי נוסף מאישה אנגליה מתקופת שביו באנגליה. כנאמן למלך צרפת, הצטרף לז'אן ד'ארק ולאצילים צרפתים רבים נוספים בהגנה על אורליאן ב-1429. הוא פיקד על המצור על ז'רגו (Jargeau), סייע בהכתרה של שארל השביעי, מלך צרפת בריימס ונכח בחתימת חוזה אראס ב-1435. בשנת 1424 התחתן לואי עם ז'אן דה לאוואל, בתם של גי השלושה עשר, רוזן לאוואל ואן דה לאוואל, ממנה נולדו לו 3 ילדים: קתרין דה בורבון (1425) גבריאל דה בורבון (1426) ז'אן השמיני, רוזן ונדום (1428–1477) מדיה וקבצים בנושא לואי, רוזן ונדום בוויקישיתוף לואי, רוזן ונדום, באתר "Find a Grave" (באנגלית)
ארנסטו קהלר

ארנסטו קהלר (בגרמנית: Ernesto Köhler;‏ 4 בדצמבר 1849 - 17 במרץ 1907) היה חלילן ומלחין איטלקי. קהלר נולד במודנה שבאיטליה, שם כיהן אביו, ונצסלב יוזף קהלר, כחלילן ראשון בתזמורת של דוכס מודנה. יוזף קהלר היה מורו הראשון של ארנסטו. בשנת 1869, לאחר שהחל בקריירה שלו כחלילן, עקר קהלר לווינה ומשם, בשנת 1871, המשיך לסנקט פטרבורג שברוסיה, שם נשאר עד סוף חייו כנגון בתזמורת האופרה הצארית. קהלר הופיע גם כסולן, היה מלחין, לימד במכון ע"ש הנסיך אולדנבורג וניצח על תזמורת המכון הצארי להנדסה. קהלר חיבר למעלה מ-100 יצירות לחליל: אטיודים, דואטים ויצירות סולו. כמו כן הלחין אופרה וכמה בלטים. הוא מוכר לחלילנים כמחבר "Flöten-Schule", שיטה פופולרית ללימוד החליל, שפיתח בסביבות 1880. קהלר נודע בסדרה של שלושה ספרי הדרכה לחלילן בשם "התקדמות בנגינת חליל", מן הקל אל המתקדם. ארנסטו קהלר מת בסנקט פטרבורג ב-17 במרץ 1907. Köhler's Page Inside cover biography of Ernesto Köhler, "Progress in Flute playing (Op.33) Book 3: 8 Advanced studies" CHESTER MUSIC - edited by Edward Blakeman http://www.chesternovello.com/default.aspx ארנסטו קהלר, באתר MusicBrainz (באנגלית) Survey of college entrance standards for flutists Köhler trill charts Image of Ernesto Köhler
תחבורה באיי פארו

ההיסטוריה של התחבורה באיי פארו, מתחלקת לארבע תקופות נפרדות: עד סוף המאה ה-19, אמצעי התחבורה היחידים בין האיים היו סירות שהפליגו מאי לאי. באיים עצמם הלכו התושבים ברגל. בעלי האמצעים ובני המעמדות העליונים רכבו על סוסים, או נסעו בעגלות רתומות לסוסים. מתחילת המאה ה-20, התפתחו קווי מעבורת בין האיים. בין שתי מלחמות העולם החלה להתפתח באיים התחבורה הציבורית - בעיקר מוניות ואוטובוסים. היו גם מעט מכוניות פרטיות. אחרי מלחמת העולם השנייה, החל השימוש במעבורות מודרניות, המסוגלות לשאת מכוניות מאי לאי. מעבורות אלה אפשרו לראשונה נסיעה במכונית מעיר לעיר בין האיים. בתקופה זו החלו לבנות מנהרות המקשרות את האיים השונים. בניית המנהרות אלה החלה בשנות ה-60 של המאה ה-20, והגיע לשיאה בשנות ה-70. בשנת 1973 נבנתה מנהרה בין העיר נוראסקאלה שבאי אייסטורוי, לבין העיר נסוויק שבאי סטריימוי. בשנת 1976 נבנתה מנהרה נוספת בין איים אלה, וכן גשר המקשר בין שני האיים, שכונו מעתה "היבשת" ("Meginlandið"). בשנת 1975 נבנה גשר בין ויד'וי ובורד'וי, וב-1986 נבנה גשר בין בורד'וי וקונוי, שקישר את הבירה לאיים הדרומיים. בשנת 2002 נבנתה מנהרה בין סטריימוי וואוגר (שבו נמצא שדה התעופה של האיים). מנהרה המקשרת בין אסטורוי לבורד'וי נפתחה בשנת 2006. עם השלמתה, 85% מתושבי האיים מקושרים בגשרים או מנהרות. באיים אין מסילות ברזל. באיים 458 ק"מ של כבישים, מתוכם 450 ק"מ של דרכים סלולות. בין נמלי האיים ניתן למנות את: טורסהאבן קלאקסוויק טוורוירי רונאוויק פוגלאפיורור לאיים צי סוחר הכולל שש ספינות, המסוגלות לשאת 22,853 טונות מטען (נכון לשנת 1999). ספינות אלה כוללות שתי מכליות, מכלית נפט אחת, ספינת קירור אחת, מעבורת, וספינת נוסעים למרחקים קצרים. באיים שדה תעופה אחד - נמל התעופה ואוגר, ובו מסלול נחיתה אחד באורך 1,799 מטרים. מנהרות איי פארו מדיה וקבצים בנושא תחבורה באיי פארו בוויקישיתוף מפת התחבורה באי
סמל איי פארו

סמל איי פארו הופיע לראשונה על כיסא המצוי בצִ'ירְצ'וּבֶּבוּר במאה ה-15. בסמל מתואר אָיִל. מאוחר יותר השתמשו בסמל זה בחותם ה"לגרטומן" (løgrættumenn)- חברי בתי המשפט הפארואזי העתיק - ה"לוגטינג". השימוש בסמל הופסק עם ביטולו של הלוגטינג בשנת 1816. והסמל לא שב לשימוש לאחר הקמתו מחדש בשנת 1852, ואף לא לאחר קבלת העצמאות של האיים עם תום מלחמת העולם השנייה. לאחר קבלת האוטונומיה של האיים בשנת 1948, חודש השימוש בסמל האיים. ב-1 באפריל 2004 הודיע ראש ממשלת האיים כי סמל האיים ישונה לסמל חדש, המבוסס על הסמל המסורתי של האיים כפי שהופיע על הכיסאות מצ'ירצ'ובבור. הצבעים הושפעו מדגל מרקיו להם נוסף צבע הזהב. הסמל החדש מתאר איל המוכן להתגונן, על רקע מגן כחול. מדיה וקבצים בנושא סמל איי פארו בוויקישיתוף
מכלול קרמי

מכלול קרמי הוא אוסף של ממצאים מחרס המתגלים באתר ארכאולוגי. גודלו של מכלול קרמי תלוי בגורמים רבים, כגון גודל האזור הנחפר, רמת עובי החפירה, צפיפותם המקורית של כלי החרס במקומות, ומידת השלמות של הכלים במקום. במקרים רבים, מכלולים קרמיים מאתרים ארכאולוגיים הם גדולים ואינם שלמים במידה רבה, עד כי החוקרים הארכאולוגים נדרשים להשתמש בטכניקות דגימה, לפיתוח תיאורים של מגוון סוגים של קרמיקה או תכונות הקיימות במכלול. לאחר סיווג וספירת חרסי המכלול בצורה מסודרת, ובחינת וניתוח תכונותיהם השונות, יכול הארכאולוג להתחיל לנתח ולאפיין את דפוסי החרס שנשתמרו במכלול, ובכך להגדיר קבוצת חרסים כמכלול ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.